ການສໍ້ລາດບັງຫຼວງ ຢູ່ຫວຽດນາມ ມີເພີ່ມຂຶ້ນ
ຫວຽດນາມລາຍງານວ່າ ການສືບສວນ ກ່ຽວກັບຄະດີສໍ້ລາດບັງຫຼວງ ມີຈຳນວນເພີ່ມຂຶ້ນ
ເຈົ້າໜ້າທີ່ຫວຽດນາມລາຍງານວ່າ ຈຳນວນຄະດີສໍ້ລາດບັງຫຼວງ ທີ່ຕຳຫຼວດໄດ້ຈັດການນັ້ນ ໄດ້ເພີ່ມຂຶ້ນ 6 5% ໃນໄລຍະ 6 ເດືອນທຳອິດຂອງປີ 2011 ນີ້ ເຈົ້າໜ້າທີ່ຕຳຫຼວດໄດ້ປະກາດຂ່າວການເພີ່ມຂຶ້ນນີ້ ໃຫ້ຊາບໃນມື້ວັນພຸດວານນີ້ໃນການສະ ລຸບຜົນ ການປະຕິບັດງານຂອງຕຳຫຼວດໃນໄລຍະ 6 ເດືອນຜ່ານມາ ພົນຕຳຫຼວດຕີ Do Kim Tuyen ກ່າວວ່າ ໄດ້ມີການສືບສວນຄະດີສໍ້ລາດບັງຫຼວງ ປະມານ 5,300 ຄະດີ ນັບ ແຕ່ເດືອນມັງກອນຫາເດືອນມິຖຸນາຜ່ານມານີ້ ເຈົ້າໜ້າທີ່ເວົ້າວ່າ ຕົນກຳລັງຊອກຫາຊ່ອງທາງ ເພື່ອກວາດລ້າງປາບປາມ ການສໍ້ລາດບັງ ຫຼວງຢູ່ໃນຫວຽດນາມ ບ່ອນທີ່ການສໍ້ລາດບັງຫຼວງ ເປັນບັນຫາຮ້າຍແຮງນັ້ນ Transpa- rency International ຊຶ່ງເປັນອົງການຄົ້ນຄວ້າລະດັບໂລກ ໄດ້ຈັດໃຫ້ຫວຽດນາມໃຫ້ຢູ່ ໃນອັນດັບທີ 61 ຂອງບັນດາປະເທດທີ່ມີການສໍ້ລາດບັງຫຼວງຫຼາຍທີ່ສຸດຢູ່ໃນລາຍງານປະ ຈຳປີທີ່ມີການສຳຫຼວດທັງໝົດ 176 ປະເທດນັ້ນ ໃນການປະກາດໃນມື້ວັນພຸດວານນີ້ ໜ່ວຍປາບປາມອາຊະຍາກຳຂອງຕຳຫຼວດ ຍັງແຈ້ງ ໃຫ້ຊາບວ່າມີອາຊະຍາກອນຈຳນວນ 22,000 ຄົນທີ່ເປັນສະມາຊິກຂອງກຸ່ມອັນທະພານ 1,800 ກຸ່ມໄດ້ຖືກຈັບໃນໄລຍະ 6 ເດືອນຜ່ານມານີ້ແລະແຈ້ງໃຫ້ຊາບຕື່ມວ່າ ມີຕຳຫຼວດ 5 ຄົນໄດ້ເສຍຊີວິດຂະນະທີ່ປະຕິບັດໜ້າທີ່